**Чадаана хоорайнын «Малышок» уруглар садынын ийиги бичи болуунун кижизидикчи башкызы** Сат Алёна Романовна.

Чурулга

**Темазы:** «Аквариумда эштип турар балыктар»

**Сорулгазы:**

* Уругларны гуашь-биле ажылдаарынын чаа хевиринге чанчыктырып, красканы адыжы болгаш салаалары-биле арыг-силиг ажыглаарынга ооредир;
* Уругларны чараш чуулдерге ынак болурунга кижизидер. Долгандыр турар бойдуска хумагалыг болдуруп, уран-чурулгага сонуургалын бедидип, салаа-сайгыдын сайзырадыр.
* Орээлде турар дириг амыттаннарга ынак болурунга кижизидер, база кижилерге кичээнгейлиг болгаш кээргээчел, дузааргак болурунга кижизидер.

**Кичээлдин хевири**: Чаа хевирни холдун болгаш салааларнын дузазы-биле чурууру.

**Коргузуг материалдары:** Ойнаар-кыс, аквариумда балыктын чыпшырган хевири база балыктын хевири.

**Херек чуулдер:** аквариумнар чуруктары, тавакта сарыг оннуг будуктар, хол аштаар салфеткалар, ногаан, кара будуктар.

**Кичээлдин чорудуу:**

**1. Организастыг кезээ.**

- Экии, уруглар! Шупту шын дорт олуруп алгаш, айтырыгга харыылаптаалынар.

- Чурулга кичээлинде чуну ажыглап чуруттунуп турар силер? (гуашь, краска, карандаш, кисточка)

- Бистер бо хун чурулганын чаа хевири, красканы адыш болгаш салаалар дузазы-биле ажыглап тургаш чуруурунга ооренир бис, уруглар.

*Болуктун иштиге Машенька (ойнаар-кыс) аалдап келир. Ол ыглап турар.*

- Чуге ыглап тур сен Машенька?

- Мээн балыым часкаан аквариумунда чалгаарап тур, менээ дузалажыр кижи чок.

- Ыглава Маша, бис сенээ дузалажыр бис! Машага дузаалажыр бис бе, уруглар? (Уругларнын харыызы).

**2. Кол кезээ.**

- Машанын балыы каш-дыр? (Уругларнын харыылары). Немей балыкка эштерден чуруп бээлинер.

- Шупту кичээнгейлиг менче корунерем. Мээн холумда чуу-дур? (Балык) А кымнын бажыныда аквариум бар?

- Балыкчыгашче корунерем, бажы биле дурт-сыны чангыс черде.

- Дурт-сынын хевири кандыг-дыр? (шойбек) А кудуруу кандыг хевирлиг-дир? (уш-булунчук) Ону кандыг-дыр, кандыг-кандыг оннерлиг балыктар турарыл?

- Шупту менче кичээнгейлиг корунер, уруглар. Силерге балыкчыгаштын канчаар чуруурун коргузуп берейн, уруглар.

Холдарывысты сарыг будуктуг тавакче суккаш, саазыннывыстын ортузун орта холдарывысты куштуг чыпшыр идер бис, салаалар унуп кээр талага кудуруун шыйар бис. Холдарывысты салфеткага аштаптаалынар. Дараазында салааларывысты ногаан будукка суп алгаш, оътту чуруур бис. Салааларывысты адырбайн дыйлагар шыйыгны чуруп, оът чараш болуру-биле куштуг базып чуруур бис. Холдарывысты салфеткага аштаптаар бис. Салааларывысты кара оннуг гуашка суккаш балыктын караа биле аксын чуруур бис. Холдарын арыг кылдыр аштаар.

**Сула шимчээшкин:**

Аквариумда балыктар бооп хуулуп алгаш, эштиптээлинер.

Балыктар эштип, шымнып турлар (холдарын тудуштуруп алгаш эжиндирер)

Бирде чыырлып (олурар) (2 катап)

Бирде херлип (турар) (2 катап)

Хоглуг ойнап, самнап турлар (долганыр) (2 катап)

- Шупту олурупкаш, чуруп эгелээлинер. Баштай холдарны сарыг оннуг будукче суп алгаш, саазыннывыска холдарывысты куштуг чыпшыр базыптаалынар, уруглар. Холдарывысты салфетка-биле аштап алгаш, сарыг онувус кадып турда, карактарывысты шийип алгаш чаагай чытты чыттавышаан, суг даажын дыннаптаалынар, уруглар.

**Релаксация.**

- Ам дараазында ногаан будук-биле оъттарын, оон соонда кара будук-биле караа болгаш аксын чуруур бис.

*Чуруп чадап олурар уругларга башкы бот-тускайлан ажылды чорудар.*

Чурупкан уруглар самбырага ажылын чыпшырар.

**3. Быжыглаашкын.**

- Биске аалчы кылдыр кым келди уруглар? (Машенька).

- Чуну чурудувус, уруглар? (Уругларнын харыылары).

- Ол балыктарны бис кылып алырывыска Машеньканын чангыс чалгаарап турган балыкчыгажы чалгааравайн, амырап турар шээй уруглар!

- Шуптунарнын кылган балыктарынар дыка чараш-дыр уруглар, четтирдим, дыштанып алынар!

МАУ д/с «Малышок» г.Чадана

Чурулгада ажык кичээл

«Аквариумда эштип турар балыктар»

Кижизидикчи башкы:

Сат Алёна Романовна

Чадан 2015